béchamel
Store norske leksikon,Næringsmidler og husholdning,Mat,Matretter,Supper, sauser og kraft
Béchamel er en lett krydret hvit saus og ifølge Georges Auguste Escoffier en av grunnsausene i det franske kjøkken. Tradisjonelt lages den av smaksatt melk som kokes opp med en roux, eller jevning (like mengder mel og smør). Liknende sauser finnes igjen i italienske retter som lasagne, moussaka fra Hellas og den norske klassikeren fiskeboller i hvit saus. Ofte brukes smakstilsettinger som malt muskatnøtt, laurbærblad, persille og sjalottløk.
Det er vanlig å gi æren for sausen til marki Louis de Béchameil, som var hovmester ved Ludvig 14s hoff. Første gang sausen nevnes ved sitt navn i skriftlige kilder er i 1733 i Modern Cook av Vincent La Chapelle, da som tilbehør til piggvar. Ifølge den klassiske franske okeboken Larousse Gastronomique var den opprinnelige béchamelsausen en velouté tilsatt fløte. Les mer i Store norske leksikon saus kokekunst